Αγκινάρες με κουκιά
Οι κλασικές αγκινάρες με κουκιά είναι ένα λαδερό, χορτοφαγικό πιάτο, με λίγα υλικά και με τη νοστιμιά των λαχανικών να δένει μοναδικά με το άρωμα του άνηθου.
12 μέτριες αγκινάρες, 1/2  κιλό φρέσκα κουκιά με τους λοβούς, αν είναι φρέσκοι και τρυφεροί, 1 φλιτζ. τσαγιού λάδι, 2 κουτ. σούπας άνηθος, ψιλοκομμένος, Xυμός 2 μέτριων λεμονιών, Aλάτι, πιπέρι
Καθαρίζουμε και πλένουμε τις αγκινάρες, τις κόβουμε στα τέσσερα αν είναι μεγάλες ή τις αφήνουμε ολόκληρες, πάντως τις βάζουμε σ’ ένα μπολ με νερό και λίγο λεμόνι για να μη μαυρίσουν. Καθαρίζουμε τα κουκιά.Τα ρίχνουμε σε καυτό λάδι για 5 - 7 λεπτά.Αμέσως μετά προσθέτουμε τις αγκινάρες.Είναι η σειρά του ψιλοκομμένου άνηθου, του αλατοπίπερου και αφού βάλουμε το χυμό λεμονιού και λίγο νερό, τα αφήνουμε να βράσουν για 20 - 25 λεπτά σε μέτρια φωτιά. Μπορούμε να «παχύνουμε» τη σάλτσα με λίγο νισεστέ (διαλύουμε 1 κοφτό κουτ. γλυκού νισεστέ σε λίγο κρύο νερό και το προσθέτουμε στην κατσαρόλα) ή να αυγοκόψουμε, αλλά και σκέτο το φαγητό είναι νόστιμο. 
Αγκινάρες,Κουκιά,Λεμόνι,Vegan,Νηστίσιμα,Χορτοφαγικά